Når Aalborg Teater på mandag har premiere på den over 100 år gamle klassiker "Kirsebærhaven", er det med et eviggyldigt budskab.

Anton Tjekhovs stykke "Kirsebærhaven" er fra 1904, men det er stadig superaktuelt, mener instruktøren. - Han efterlader næsten det her stykke som en advarsel. At man skal leve livet godt, mens man har det, og at man er nødt til at tilpasse sig forandringer, siger instruktør Alexa Ther. Stykket handler om en overklasse familie som mærker krisen og er ved at gå fallit. Men de lukker øjnene og bruger løs af de penge, de ikke har, mens deres gods "Kirsebærhaven" bliver tvangssolgt. - Der kommer nok nogle penge, siger Ljuba Ranjévskaja, godsejerinden der lukker øjnene, mens det hele ramler. Hun bliver spillet af Tammi Øst. Aalborg Teaters grand old man - Ebbe Trenskow, spiller den gamle tjener "Firs", der hader forandringer Stykket sgår på Aalborg Teater indtil 9. marts